
DR.30.6.2010 84 

 
(b) mengadakan promosi kerjaya di tempat-tempat awam dan 

strategik; 

(c) memberi taklimat kerjaya untuk guru-guru kerjaya di 
sekolah-sekolah; dan 

(d) mengedarkan risalah melalui kerjasama ketua-ketua 
masyarakat Cina dan India.  

Hasil daripada usaha ini, bilangan pemohon India telah meningkat 
daripada 24,815 orang pada tahun 2008 ke 40,504 orang pada tahun 2009, iaitu 
sebanyak 15,689 orang ataupun 63.2%. Dalam tempoh kurang daripada enam 
bulan yang pertama tahun 2010 ini iaitu setakat 15 Jun 2010, bilangan pemohon 
kaum India ialah 32,708 orang. Sekiranya perkembangan atau trend ini diteruskan 
sehingga penghujung tahun ini, adalah dijangka bilangan pemohon India akan 
melebih 60,000 orang, iaitu peningkatan sebanyak 50% berbanding dengan tahun 
2009. Bagi tahun 2008, seramai 8,952 orang pemohon India telah layak dan 
dipanggil untuk temu duga, di mana 6,106 orang hadir dan 2,367 orang ditawarkan 
pelantikan iaitu prestasi kejayaan sebanyak 38.8% daripada yang ditemu duga. 

Angka untuk tahun 2009 ialah 7,671 orang yang layak, 4,947 orang yang 
hadir ditemu duga dan 2,398 orang dilantik, iaitu 48.5% kejayaan yang lebih tinggi 
daripada tahun 2008. Ini bermakna bilangan yang dilantik adalah hampir sama, 
tetapi peratusan kejayaan telah meningkat. Oleh itu, adalah jelas bahawa usaha 
kerajaan melalui SPA telah berhasil. Walau bagaimanapun, usaha akan diteruskan 
untuk meningkatkan lagi penyertaan kaum India dan Cina dalam perkhidmatan 
awam. 

Tuan Yang di-Pertua, Yang Berhormat Simpang Renggam juga 
mencadangkan supaya kerenah birokrasi dikurangkan dengan membatalkan 
peraturan-peraturan lama dan diganti dengan yang baru, iaitu berdasarkan kepada 
konsep ‘one in, one out’ - satu peraturan baru masuk, satu peraturan lama atau 
kuno dikeluarkan atau dimansuhkan.  

Sebenarnya beberapa Ahli Yang Berhormat dalam ucapan mereka 
masing-masing telah membangkitkan isu-isu yang ada berkaitan secara langsung 
dan tidak langsung dengan prestasi perkhidmatan awam. Saya ingin 
memaklumkan bahawa selaras dengan komitmen ‘Rakyat Didahulukan, 
Pencapaian Diutamakan’ di bawah Gagasan 1Malaysia, kerajaan sentiasa 
melipatgandakan usaha untuk mengurangkan kerenah birokrasi di dalam urusan 
kerajaan yang melibatkan orang awam. 

Pelbagai langkah penambahbaikan telah dikenal pasti dan untuk 
meningkatkan kecekapan sistem penyampaian perkhidmatan kerajaan. Di 
antaranya ialah, pemansuhan peraturan lama dan prosedur kerja yang tidak 
relevan lagi untuk keadaan semasa melalui usaha untuk mengkaji semula atau 
merekayasa dengan izin, re-engineering process dan prosedur kerja, untuk 
memastikan pelanggan menerima perkhidmatan dengan lebih cekap dan pantas. 
Contohnya, penambahbaikan kepada prosedur kelulusan pendaftaran peniaga 
dapat dikurangkan daripada 11 hari kepada tiga hari sahaja. Penghapusan caj, fi, 
cukai bayaran yang dikenakan ke atas borang atau perkhidmatan-perkhidmatan 
kerajaan tempatan yang tertentu juga telah dapat meningkatkan lagi keberkesanan 
perkhidmatan. 

Sebagai pemudahcaraan untuk pelaksanaan program pemodenan, 
kerajaan turut mengaplikasikan penggunaan teknologi maklumat dan komunikasi 
atau ICT dalam memberikan perkhidmatan yang lebih cekap dan cepat kepada 



(b) mengadakan promosi kerjaya di tempat-tempat awam dan. strategik; (c) memberi taklimat kerjaya untuk guru-guru kerjaya di sekolah-sekolah; dan. (d) mengedarkan risalah melalui kerjasama ketua-ketua masyarakat Cina dan India. Hasil daripada usaha ini, bilangan pemohon India telah meningkat daripada 24,815 orang pada tahun 2008 ke 40,504 orang pada tahun 2009, iaitu sebanyak 15,689 orang ataupun 63.2%. Dalam tempoh kurang daripada enam bulan yang pertama tahun 2010 ini iaitu setakat 15 Jun 2010, bilangan pemohon kaum India ialah 32,708 orang. Sekiranya perkembangan atau trend ini diteruskan sehingga penghujung tahun ini, adalah dijangka bilangan pemohon India akan melebih 60,000 orang, iaitu peningkatan sebanyak 50% berbanding dengan tahun 2009. Bagi tahun 2008, seramai 8,952 orang pemohon India telah layak dan dipanggil untuk temu duga, di mana 6,106 orang hadir dan 2,367 orang ditawarkan pelantikan iaitu prestasi kejayaan sebanyak 38.8% daripada yang ditemu duga. Angka untuk tahun 2009 ialah 7,671 orang yang layak, 4,947 orang yang hadir ditemu duga dan 2,398 orang dilantik, iaitu 48.5% kejayaan yang lebih tinggi daripada tahun 2008. Ini bermakna bilangan yang dilantik adalah hampir sama, tetapi peratusan kejayaan telah meningkat. Oleh itu, adalah jelas bahawa usaha kerajaan melalui SPA telah berhasil. Walau bagaimanapun, usaha akan diteruskan untuk meningkatkan lagi penyertaan kaum India dan Cina dalam perkhidmatan awam. Tuan Yang di-Pertua, Yang Berhormat Simpang Renggam juga mencadangkan supaya kerenah birokrasi dikurangkan dengan membatalkan peraturan-peraturan lama dan diganti dengan yang baru, iaitu berdasarkan kepada konsep 'one in, one out'- satu peraturan baru masuk, satu peraturan lama atau kuno dikeluarkan atau dimansuhkan. Sebenarnya beberapa Ahli Yang Berhormat dalam ucapan mereka masing-masing telah membangkitkan isu-isu yang ada berkaitan secara langsung dan tidak langsung dengan prestasi perkhidmatan awam. Saya ingin memaklumkan bahawa selaras dengan komitmen 'Rakyat Didahulukan, Pencapaian Diutamakan' di bawah Gagasan 1Malaysia, kerajaan sentiasa melipatgandakan usaha untuk mengurangkan kerenah birokrasi di dalam urusan kerajaan yang melibatkan orang awam. Pelbagai langkah penambahbaikan telah dikenal pasti dan untuk meningkatkan kecekapan sistem penyampaian perkhidmatan kerajaan. Di antaranya ialah, pemansuhan peraturan lama dan prosedur kerja yang tidak relevan lagi untuk keadaan semasa melalui usaha untuk mengkaji semula atau merekayasa dengan izin, re-engineering process dan prosedur kerja, untuk memastikan pelanggan menerima perkhidmatan dengan lebih cekap dan pantas. Contohnya, penambahbaikan kepada prosedur kelulusan pendaftaran peniaga dapat dikurangkan daripada 11 hari kepada tiga hari sahaja. Penghapusan caj, fi, cukai bayaran yang dikenakan ke atas borang atau perkhidmatan-perkhidmatan kerajaan tempatan yang tertentu juga telah dapat meningkatkan lagi keberkesanan perkhidmatan. Sebagai pemudahcaraan untuk pelaksanaan program pemodenan, kerajaan turut mengaplikasikan penggunaan teknologi maklumat dan komunikasi atau ICT dalam memberikan perkhidmatan yang lebih cekap dan cepat kepada.